Tabletteja latautumassa Oulun Normaalikoulussa. Kuva: Jukka Leinonen

Kouluopetus voitaisiin päivittää digiaikaan jo tänään, eikä se edes maksaisi mitään. Kasvatuspsykologian professori Kirsti Lonka kehottaa kouluja aluksi kumoamaan kännykkä- ja tablettikiellot.

Lonka sanoo, että nykykoulu on kuin lentokone, offline-tilassa. Hänestä ei ole ihme, jos mobiililaitteiden kanssa kasvaneet lapset ja nuoret eivät viihdy koulussa.

Lonka korostaa, etteivät kännykät häiritse tunteja, jos teknologiaa käytetään opettajan käsikirjoittamalla tavalla.

Opettajan tehtävä ei tällöin ole jakaa tietoa, vaan innostaa oppilaita hakemaan ja jakamaan sitä.

Longan vetämän ryhmän raportti Uusi oppiminen julkistetaan tänään eduskunnassa.

Siinä selvitetään, millaisia kouluja, millaista teknologiaa ja millaisia opetusmenetelmiä meillä pitäisi olla, jotta olisimme riittävän ketteriä ja innovatiivisia pärjäämään maailmalla tulevaisuudessa.